أكيد سمعت كتير عن إعلان هدفه reach من غير ما تكون فاهم أوي إيه هو الهدف دة وإيه أهميته. الـ reach بإختصار هو الإنتشار أو ان اعلانك يشوفه عدد أكبر من الناس وتقدر بمحتوى مختلف وجذاب تخليهم مهتمين فا يعملولك فولو وكمان يبعتولك رسائل. والنوع دة من الأهداف بيكون مهم جدًا في مرحلة الإنتشار أو أول مرحلة من مراحل رحلة المُشتري واللي بيكون هدفك فيها الوصول لأكبر عدد من الناس المهتمين بمجالك لأن في المرحلة دي هدفك الأساسي بيكون نشر الوعي والمعلومات عنك من غير الإعتماد على المبيعات بشكل قوي لأن ببساطة إنت محتاج تعمل قاعدة قوية تخلي المستخدمين يثقوا فيك عشان يقدروا بعد كدة ياخدوا قرار الشراء منك.